บอร์ด NCL ไฟเขียวตั้งบ.ย่อย รุกธุรกิจบริการขนส่งสินค้าในประเทศ
บอร์ด NCL ไฟเขียวตั้งบ.ย่อย รุกบริการขนส่งสินค้าในประเทศ ทุนจดทะเบียน 1 ล้านบาท และถือหุ้นไม่ต่ำกว่า 50% 
27 ม.ค. 2559

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ระบุว่า ที่ประชุมคณะกรรมการบริษัทเมื่อวานนี้(26 ม.ค.)  อนุมัติในหลักการลงทุนจัดตั้งบริษัทย่อย ภายใต้ชื่อบริษัท เอสเอสเค อินเตอร์ โลจิสติกส์ จำกัด เพื่อให้บริการขนส่งสินค้าในประเทศ
โดยมีทุนจดทะเบียน 1 ล้านบาท ซึ่งบริษัทจะถือหุ้นในสัดส่วนไม่ต่ำกว่า 50% ของทุนจดทะเบียน สำหรับเงินลงทุนจะมาจากเงินทุนหมุนเวียนของบริษัท โดยการจัดตั้งบริษัทย่อยดังกล่าวเพื่อเพิ่มความคล่องตัวในการดำเนินธุรกิจ ซึ่งคาดว่าจะดำเนินการจัดตั้งได้ภายในวันที่ 31 ม.ค.นี้